PATVIRTINTA

Vilniaus r. Maišiagalos kun. Juzefo Obrembskio

gimnazijos direktoriaus

2022 m. rugpjūčio 26 d. įsakymu Nr. V1-75

## MOKINIŲ PRIĖMIMO Į VILNIAUS R. MAIŠIAGALOS KUN. JUZEFO OBREMBSKIO GIMNAZIJĄ TVARKOS APRAŠAS

**I. BENDROSIOS NUOSTATOS**

* 1. Mokinių priėmimo į Vilniaus r. Maišiagalos kun. Juzefo Obrembskio gimnaziją tvarkos aprašas (toliau – Aprašas) reglamentuoja asmenų priėmimą mokytis pagal priešmokyklinio, pradinio, pagrindinio, vidurinio ugdymo programas.
  2. Aprašas parengtas vadovaujantis Lietuvos Respublikos švietimo įstatymo 29 straipsniu, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 nutarimu Nr. 768, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu, patvirtintu Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019, Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK- 556, bei 2020 m. sausio 31 d. sprendimu Nr. T3-16 „Dėl priėmimo į Vilniaus rajono savivaldybės bendrojo ugdymo mokyklas tvarkos aprašo patvirtinimo“.
  3. Apraše vartojamos sąvokos:
     1. **Gyvenamoji vieta** – pagrindinė vieta, kurioje asmuo faktiškai dažniausiai gyvena.
     2. **Gyvenamosios vietos deklaravimas** – gyvenamosios vietos adresą sudarančių ir kitų teisės aktų nustatytų duomenų pateikimas gyvenamosios vietos deklaravimo gimnazijai.
     3. **Gimnazijos aptarnavimo teritorija** – Savivaldybės tarybos sprendimu gimnazijai priskirta teritorija, iš kurios vaikai/mokiniai į gimnaziją priimami pirmumo teise.
     4. **Savivaldybės teritorija** – Vilniaus rajono savivaldybės teritorija.
     5. **Grupė** – pastovi vaikų grupė, kuri vienus metus drauge ugdosi pagal priešmokyklinio ugdymo programą.
     6. **Klasė** – pastovi mokinių grupė, kuri vienus mokslo metus drauge mokosi pagal to paties lygio pradinio, pagrindinio ar vidurinio ugdymo programą.
     7. **Mokymo sutartis** –vaiko/ mokinio ir gimnazijos susitarimas dėl ugdymo/mokymo ir ugdymosi/mokymosi.
     8. **Laisva vieta** – likusi neužpildyta ugdymosi/mokymosi vieta, atsiradusi priėmus visus į šią grupę/klasę pretendavusius vaikus, turinčius pirmumo teisę, bet nepasiekus ir neviršijus nustatyto maksimalaus vaikų/mokinių skaičiaus grupėje/klasėse.
     9. **Tėvai** – vaiko, mokinio tėvai, globėjai arba rūpintojai
     10. Kitos šiame Apraše vartojamos sąvokos atitinka Lietuvos Respublikos švietimo įstatyme ir kituose teisės aktuose apibrėžtas sąvokas.
  4. Aprašo nuostatomis vadovaujasi Vilniaus r. Maišiagalos kun. Juzefo Obrembskio gimnazija, vykdanti priešmokyklinio, pradinio, pagrindinio ir vidurinio ugdymo programas.

## II SKYRIUS

**ASMENŲ PRIĖMIMO MOKYTIS PAGAL PRIEŠMOKYKLINIO, PRADINIO, PAGRINDINIO IR VIDURINIO UGDYMO PROGRAMAS BENDRIEJI KRITERIJAI**

* 1. Asmenų priėmimo ugdytis į gimnaziją pagal priešmokyklinio ugdymo programą III modelį kriterijai:
     1. Į priešmokyklinio ugdymo grupę II modelį priimami vaikai, kuriems tais kalendoriniais metais sueina 3-6 metai. Priešmokyklinis ugdymas gali būti teikiamas anksčiau tėvų (globėjų) prašymu, bet ne anksčiau, negu vaikui sueina 5 metai. Tėvai (globėjai) turi teisę kreiptis į pedagoginę psichologinę tarnybą dėl 5 metų vaiko brandumo ugdytis pagal priešmokyklinio ugdymo programą vertinimo ir ne vėliau kaip per 20 darbo dienų nuo kreipimosi dienos gauti iš šių tarnybų rekomendacijas dėl vaiko pasirengimo mokytis.
     2. Priešmokyklinis ugdymas vykdomas pagal vienerių metų švietimo ir mokslo ministro patvirtintą priešmokyklinio ugdymo bendrąją programą. Programos minimali trukmė – 640 valandų.
     3. Specialiųjų ugdymosi poreikių turinčių priešmokyklinio amžiaus vaikų ugdymas organizuojamas bendroje grupėje integruotu būdu.
     4. Į priešmokyklinio ugdymo grupę priimami vaikai, gyvenantys Maišiagalos, Dūkštų seniūnijose ir Širvintų sav. Teritorijoje. Pirmenybė teikiama vaikams, kurių vieno iš tėvų (globėjų) ir vaiko deklaruota gyvenamoji vieta yra ne mažiau kaip 2 metai.
     5. Vietų skaičius grupėje nustatomas pagal Lietuvos higienos normoje HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2016 m. sausio 26 d. įsakymu Nr. V-93, nustatytus reikalavimus.
     6. Tėvai (globėjai) kiekvienais kalendoriniais metais iki gegužės 15 d. privalo patvirtinti (patogia forma (atvykę į gimnaziją, telefonu, elektroniniu paštu) informuoti gimnaziją) iš anksto pateiktą prašymą lankyti gimnaziją. Gimnazija, gavusi tėvų patvirtinimą, fiksuoja šią informaciją ant tėvų prašymo. Tėvams nesuteikus šios informacijos, vaikas išbraukiamas iš sąrašo, prieš tai perspėjus tėvus (globėjus) jų elektroniniu paštu arba raštu.
     7. Jei vaikas, tėvų prašymu, iš gimnazijos sąrašo išbraukiamas, tėvai per 3 darbo dienas nuo prašymo pateikimo dienos privalo visiškai atsiskaityti su gimnazija už vaiko maitinimą ir ugdymo reikmių tenkinimą. Neatsiskaičius su gimnazija skola išieškoma įstatymų nustatyta tvarka.
     8. Priimant į gimnazijos priešmokyklinio ugdymo grupę prioritetas teikiamas:
        1. įvaikintiems arba globojamiems vaikams;
        2. vaikams, kuriuos augina vienas iš tėvų (jeigu vienas iš tėvų miręs, nenurodytas vaiko gimimo įrašą liudijančiame išraše, teismo pripažintas dingusiu be žinios ar nežinia kur esančiu, teismo pripažintas neveiksniu);
        3. vaikams, kurių vienam iš tėvų (globėjų) nustatytas ne didesnis kaip 40 procentų darbingumas;
        4. vaikams iš šeimų, auginančių tris ir daugiau vaikų iki 18 metų arba vyresnių, kurie mokosi bendrojo ugdymo mokyklose arba dieninėse visų tipų mokymo įstaigose, pateikus šeimos sudėties pažymą iš Gyventojų registro tarnybos ir pažymą iš mokymosi įstaigos;
        5. vaikams, kurių brolis ar sesuo lanko gimnaziją;
        6. gimnazijos darbuotojų, dirbančių gimnazijoje ne mažiau kaip vienus metus ir turinčių nenutrauktą darbo sutartį, vaikams.
  2. Asmenų priėmimo mokytis į gimnaziją pagal pradinio ugdymo programą, pagrindinio ugdymo programos pirmąją ir antrąją dalis ir vidurinio ugdymo programą kriterijai:
     1. vaikai, kuriems tais kalendoriniais metais sueina 7 metai, priimami mokytis pagal pradinio ugdymo programą. Vaikas gali būti priimamas pradėti mokytis pagal pradinio ugdymo programą vienais metais anksčiau, jei vaiko tėvų (globėjų) sprendimu jis buvo pradėtas ugdyti pagal priešmokyklinio ugdymo programą anksčiau (kai tais kalendoriniais metais sueina 5 metai);
     2. mokytis pagal pagrindinio ugdymo programos pirmąją dalį priimami asmenys, baigę pradinio ugdymo programą ir pateikę pradinio išsilavinimo pažymėjimą ar kitą įgytą pradinį išsilavinimą liudijantį dokumentą (jeigu mokėsi kitoje švietimo įstaigoje);
     3. mokytis pagal pagrindinio ugdymo programos antrąją dalį priimami asmenys, baigę pagrindinio ugdymo programos pirmąją dalį ir pateikę mokymosi pasiekimų pažymėjimą arba pažymą apie mokymosi pasiekimus mokykloje (jeigu mokėsi kitoje švietimo įstaigoje);
     4. mokytis pagal vidurinio ugdymo programą priimami asmenys, turintys pagrindinio išsilavinimo pažymėjimą ar kitą pagrindinį išsilavinimą liudijantį dokumentą.
     5. Į gimnaziją pirmiausia priimami asmenys, pageidaujantys tęsti mokymąsi pagal vidurinio ugdymo programą, kurie joje baigė pagrindinio ugdymo programą. Jei norinčiųjų yra daugiau nei laisvų mokymosi vietų, pirmumo teise priimami asmenys, gyvenantys Savivaldybės teritorijoje, atsižvelgiant į jų pageidavimą tęsti dalykų, dalykų modulių, kurių buvo pradėję mokytis pagal pagrindinio ugdymo programos antrąją dalį, mokymąsi pagal vidurinio ugdymo programą ir mokymosi pasiekimus (pagrindinio ugdymo pasiekimų patikrinimo įvertinimus, metinius įvertinimus, atliktus projektinius darbus, mokinio sukauptą darbų aplanką ar kitus mokymosi pasiekimų vertinimus).
     6. Jei prašymų pradėti mokytis pagal pradinio, pagrindinio ugdymo programos pirmąją ir antrąją dalis bei vidurinio ugdymo programą iš gimnazijos aptarnavimo teritorijoje gyvenančiu asmenų gauta daugiau, nei gimnazija gali priimti, pirmiausia priimami mokiniai, baigę šioje gimnazijoje pradinio ugdymo programą (4-ąją klasę) ir pageidaujantys mokytis 5-ojoje klasėje; mokiniai, baigę pagrindinio ugdymo programos pirmąją dalį šioje gimnazijoje (8-ąją klasę) ir pageidaujantys mokytis I gimnazijos klasėje; mokiniai, baigę pagrindinio ugdymo programos antrąją dalį šioje gimnazijoje ir apsisprendę tęsti dalykų, dalykų modulių, kurių buvo pradėję mokytis pagal pagrindinio ugdymo programos antrąją dalį, mokymąsi pagal vidurinio ugdymo programą; asmenys, dėl įgimtų ar įgytų sutrikimų turintys specialiųjų ugdymosi poreikių; gimnazijoje jau besimokančių mokinių broliai ir seserys.
     7. Jei priimti visi norintys mokytis gimnazijos aptarnavimo teritorijoje gyvenantys mokiniai, į likusias laisvas vietas gali būti priimti asmenys, gyvenantys kitose Savivaldybės švietimo įstaigų aptarnavimo teritorijose ir, suderinus su Savivaldybės administracijos Švietimo skyriumi, gyvenantys gretimoje savivaldybėje.
     8. Į gimnaziją asmenys, dėl įgimtų ar įgytų sutrikimų turintys specialiųjų ugdymosi poreikių, priimami iš arčiausiai savo gyvenamosios vietos, jei gimnazija gali jiems pritaikyti ugdymą/mokymą.
     9. Asmuo, baigęs užsienio šalies pradinio, pagrindinio ugdymo programą arba tam tikrą jos dalį, vidurinio ugdymo programos dalį, priimamas mokytis bendra tvarka. Lietuvos Respublikos piliečiai ir užsieniečiai, grįžę ar atvykę nuolat ar laikinai gyventi Lietuvos Respublikoje, nemokantys valstybinės kalbos, į gimnaziją priimami vadovaujantis Lietuvos Respublikos švietimo ir mokslo 2005 m. rugsėjo 1 d. įsakymu Nr. ISAK-1800 „Dėl Užsieniečių ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje, vaikų ir suaugusiųjų ugdymo išlyginamosiose klasėse ir išlyginamosiose mobiliosiose grupėse tvarkos aprašo patvirtinimo“.
     10. Asmuo, nutraukęs mokymąsi, Lietuvos Respublikos teisės aktuose nustatyta tvarka gali grįžti mokytis į gimnaziją, jei joje yra laisvų vietų.
     11. Jei per mokslo metus į gimnaziją atvyksta asmuo, gyvenantis gimnazijai priskirtoje aptarnavimo teritorijoje, ir joje yra laisvų vietų, jis priimamas į atitinkamą klasę. Jei nėra laisvų vietų, siūloma kreiptis į artimiausią tą pačią programą vykdančią bendrojo ugdymo mokyklą.

## III SKYRIUS

**ASMENŲ PRIĖMIMO MOKYTIS PRAŠYMŲ PATEIKIMAS**

* 1. Visi vaikai/mokiniai į gimnaziją priimami pagal prašymo pateikimo datą.
  2. Prašymus registruoja raštinės vedėjas. Pareiškėjo reikalavimu jam gali būti pateikta popierinės formos prašymo kopija su registracijos numeriu ir data. Popierinės formos prašymai ir popierinės formos registras saugomas gimnazijoje teisės aktų nustatyta tvarka.
  3. Už prašymuose nurodytų duomenų teisingumą atsako tėvai (globėjai).
  4. Sprendimą dėl asmens priėmimo mokytis pagal priešmokyklinio, pradinio, pagrindinio, vidurinio ugdymo programas pagal pateiktą asmens prašymą priima gimnazijos mokinių priėmimo komisija (2 priedas) ir gimnazijos direktorius:
     1. komisijai išnagrinėjus prašymus ir įvertinus priėmimo prioritetus sudaromi priimamų į gimnaziją asmenų sąrašai;
     2. jei reikia, pateikti duomenys patikrinami arba surenkami iš kitų institucijų. Iškilus neaiškumams pažymas apie gyventojo deklaruotą gyvenamąją vietą ir šeimos sudėtį gimnazija teisės aktų nustatyta tvarka gali gauti iš Gyventojų registro;
     3. prašymai ugdytis/mokytis nagrinėjami gavus visus pirmumo kriterijus patvirtinančius dokumentus, bet ne vėliau kaip paskutinę prašymams pateikti skirtą dieną;
     4. kilus interesų konfliktui dėl grupės/klasės komplektavimo, suinteresuotas komisijos narys nusišalina ir sprendimus priima kiti komisijos nariai. Balsams pasiskirsčius po lygiai, sprendimus priima pirmininkaujantis asmuo.
  5. Tėvai ar pats vaikas, kurie nuolat gyvena gimnazijai priskirtoje aptarnavimo teritorijoje, bet dėl įvairių priežasčių gyvenamąją vietą yra deklaravę kitur, arba tėvai (arba vienas iš tėvų, jeigu tėvai negyvena kartu) ir pats vaikas, kurie atvyko laikinai gyventi, gimnazijai pateikia gyvenamąją vietą patvirtinančius dokumentus (pvz., patalpų nuomos sutartį, pažymą iš registro apie naujai įsigytą nekilnojamąjį turtą, nekilnojamojo turto pirkimo ar kitus dokumentus).
  6. Gimnazija turi teisę netenkinti asmens prašymo, jeigu per nurodytą laikotarpį, esant pagrįstų abejonių ar įrodymų dėl faktinės/deklaruotos gyvenamosios vietos neatitikties, nepristatomi pateiktus duomenis patvirtinantys dokumentai.
  7. Apie skirtą vietą ugdymo įstaigoje gimnazija informuoja tėvus elektroniniu paštu ar kitomis jų nurodytomis priemonėmis per tris darbo dienas.
  8. Vaikų/mokinių priėmimas į gimnaziją, paskirstymas į grupę/klasę ir išbraukimas iš gimnazijos vaikų/mokinių sąrašo įforminamas įstaigos direktoriaus įsakymu.
  9. Priešmokyklinio ugdymo grupė komplektuojama iki gegužės 31 d. Vaikų, priimtų į grupę, sąrašas (vaiko vardas, pavardė) ir tų, kurie laukia eilės, skelbiami gimnazijos skelbimų lentoje iki birželio 15 d. Sąrašai gali būti tikslinami. Informacija apie grupės komplektavimą teikiama Švietimo skyriui iki birželio 15 d.
  10. Nuo birželio 1 d. tėvų (globėjų) prašymai į priešmokyklinio ugdymo grupę priimami jau kitiems metams, išskyrus atvejus, kai gimnazijoje yra laisvų vietų. Jeigu yra laisvų vietų, vaikų priėmimas į priešmokyklinio ugdymo grupę vyksta visus metus.
  11. Vaikai į gimnazijos priešmokyklinio ugdymo grupę priimami tėvams (globėjams) pateikus prašymą (1 priedas) gimnazijos direktoriui, vaiko gimimo įrašą liudijantį išrašą ir pažymą apie deklaruotą gyvenamąją vietą, prašyme nurodoma:
      1. vaiko vardas, pavardė, gimimo metai, asmens kodas, faktinė ir deklaruota gyvenamoji vieta;
      2. pageidaujama vaiko priėmimo į grupę data, kitos pageidaujamos ugdymo paslaugos;
      3. tėvų vardai, pavardės, gyvenamoji vieta, mobiliojo telefono numeris ir elektroninio pašto adresas;
      4. duomenys, kuriais remiantis yra teikiami prioritetai, priimant vaiką į gimnaziją (jei yra).
  12. Tėvai (globėjai), prieš pasirašant sutartį su gimnazija dėl vaiko ugdymo priešmokyklinio ugdymo grupėje, pateikia švietimo įstaigos direktoriui nustatytos formos vaiko sveikatos pažymėjimą ir kitus dokumentus ar jų kopijas, patvirtinančius faktus, kuriais vadovaujantis teikiamas prioritetas, priimant vaiką į švietimo įstaigą.
  13. Asmuo, pageidaujantis mokytis gimnazijoje pagal pradinio, pagrindinio, vidurinio ugdymo programas, pateikia prašymą (1 priedas). Prašymą už vaiką iki 14 metų pateikia vienas iš tėvų, 14–18 metų vaikas prašymą gali pateikti pats, turėdamas vieno iš tėvų rašytinį sutikimą. Nuo birželio 1 d. iki mokslo metų pabaigos ir per mokslo metus asmenys priimami tik į laisvas vietas gimnazijoje. Prašyme nurodoma:
      1. asmens, pageidaujančio mokytis, vardas ir pavardė, gimimo metai, asmens kodas, faktinė ir deklaruota gyvenamoji vieta, telefonas, elektroninio pašto adresas;
      2. asmens priėmimo mokytis data;
      3. mokymo klasė;
      4. pageidaujamas dorinio ugdymo dalykas (etika, tikyba); užsienio kalba (os)
      5. dokumentai, patvirtinantys pirmumo kriterijus;
      6. tėvų vardai, pavardės, gyvenamoji vieta, mobiliojo telefono numeris ir elektroninio pašto adresas;
      7. jei prašymo teikėjas nepilnametis, jis (ji) privalo nurodyti ir tėvų kontaktus;
      8. sutikimas, kad duomenys apie priimamą mokytis asmenį būtų gauti iš kitų institucijų;
      9. sutikimas, kad pateikti duomenys būtų naudojami priėmimui į gimnaziją vykdyti;
      10. patvirtinimas, kad pateikti duomenys yra teisingi ir asmuo yra tinkamai informuotas apie asmens duomenų tvarkymą.
  14. Priimant iš užsienio atvykusi asmenį, asmenį Lietuvoje baigusį užsienio valstybės arba tarptautinės organizacijos pradinio, pagrindinio ugdymo programą ar tam tikrą jos dalį arba vidurinio ugdymo programos dalį, gimnazija pagal turimą informaciją (pateiktus asmens patirtį ir pasiekimus įrodančius dokumentus, atsižvelgusi į jo amžių, pokalbius su mokiniu, jo tėvais jei asmuo yra nepilnametis) priima asmenį mokytis į klasę, kurioje mokosi jo bendraamžiai, klasę. Gimnazija sudaro jam individualųjį ugdymo planą, užtikrina reikiamą švietimo/mokymosi pagalbą.
  15. Jei iš pateiktų asmens mokymosi pasiekimus įteisinančių dokumentų, pokalbių ir kitų duomenų paaiškėja, kad asmens pasiekimai aukštesni arba žemesni, nei numatyti ugdymo programoje, pagal kurią mokosi jo bendraamžiai, asmuo turi teisę mokytis atitinkamai aukštesnėje arba žemesnėje klasėje. Jei asmuo yra nepilnametis, gimnazija sprendimą derina su jo tėvais.
  16. Vaikas/mokinys į ugdymo grupę/klasę priimamas sudarant dvišalę mokymo sutartį. Sutartis sudaroma dviem vienodą juridinę galią turinčiais egzemplioriais, ne vėliau kaip pirmąją dieną, kai vaikas/mokinys ateina į gimnaziją.
  17. Vaikui/mokiniui išvykus iš gimnazijos, jo asmens byla lieka gimnazijoje. Gavus švietimo įstaigos, kurioje vaikas/mokinys tęsia ugdymą, prašymą, įstaigai išsiunčiamos prašomų dokumentų kopijos.

## IV SKYRIUS

## BAIGIAMOSIO NUOSTATOS

* 1. Priėmimo į gimnaziją priežiūrą vykdo Savivaldybės administracijos Švietimo skyrius.
  2. Už Aprašo nuostatų nevykdymą arba netinkamą vykdymą Aprašą įgyvendinantys subjektai atsako teisės aktų nustatyta tvarka.
  3. Aktualiems šiame apraše nenumatytiems atvejams nagrinėti sudaroma nenumatytų atvejų komisija iš savininko teises ir pareigas įgyvendinančios institucijos ir gimnazijos atstovų. Komisijos sudėtį ir jos darbo reglamentą tvirtina savininko teises ir pareigas įgyvendinanti institucija. Informacija apie nenumatytų atvejų komisijos darbą skelbiama Savivaldybės interneto svetainėje.
  4. Aprašas parengtas vadovaujantis Lietuvos Respublikos švietimo įstatymu ir kitais įstatymo įgyvendinamaisiais teisės aktais. Pasikeitus teisės aktams, keičiasi ir šio Aprašo atitinkami punktai.
  5. Priėmimo į Vilniaus r. Maišiagalos kun. Juzefo Obrembskio gimnaziją tvarkos aprašas skelbiamas gimnazijos interneto svetainėje.

Priėmimo į Vilniaus r. Maišiagalos

kun. Juzefo Obrembskio gimnaziją

tvarkos aprašo

1 priedas

**VILNIAUS R. MAIŠIAGALOS KUN. JUZEFO OBREMBSKIO GIMNAZIJA**

...........................................................................................................................

Vardas, Pavardė

Gyvenamosios vietos adresas...................................................................................................................

Telefono Nr. .................................................., el. pašto adresas .............................................................

Vilniaus r. Maišiagalos kun. Juzefo Obrembskio

gimnazijos direktorei Violetai Brodovskai

**PRAŠYMAS**

**DĖL PRIĖMIMO Į GIMNAZIJĄ**

20\_\_\_\_\_ m.\_\_\_\_\_\_\_\_\_\_\_\_\_\_\_\_\_mėn.\_\_\_\_\_\_\_\_d.

Maišiagala

Prašau priimti mano sūnų (dukrą)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mokinio vardas, pavardė )

gimusį(ią)\_\_\_\_\_\_\_\_\_\_\_\_\_\_\_\_ į \_\_\_\_\_\_\_klasę nuo 2022 m.\_\_\_\_\_\_\_\_\_\_\_\_\_\_\_\_\_\_mėn. \_\_\_\_\_d.

* Sutinku, kad mokyklos įgalioti atstovai galėtų tvarkytis asmens duomenis, reikalingus ugdymo procesui organizuoti ir neprieštarauju, kad iš Vilniaus r. gyventojų registro būtų gaunamos atitinkamos pažymos (apie gyvenamąją vietą ar šeimos sudėtį).
* Patvirtinu, kad pateikti duomenys yra teisingi ir esu tinkamai informuota (s) apie asmens duomenų tvarkymą.

............................. ..........................................................

(parašas) (vardas, pavardė)

**MOKINIO ANKETINIAI DUOMENYS:**

Asmens kodas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Namų adresas ir telefonas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gimimo vieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lankyta įstaiga\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gimtoji kalba:\_\_\_\_\_\_\_\_\_\_\_\_\_\_\_\_\_\_\_\_\_\_\_

Pirmoji užsienio kalba \_\_\_\_\_\_\_\_\_\_\_\_\_\_\_\_\_Pradėta mokytis \_\_\_\_\_\_\_\_klasėje

Antroji užsienio kalba \_\_\_\_\_\_\_\_\_\_\_\_\_\_\_\_\_ Pradėta mokytis \_\_\_\_\_\_\_\_klasėje

Dorinis ugdymas \_\_\_\_\_\_\_\_\_\_\_\_\_\_\_\_\_\_\_\_

(tikyba, etika)

Priėmimo į Vilniaus r. Maišiagalos

kun. Juzefo Obrembskio gimnaziją

tvarkos aprašo

2 priedas

**VILNIAUS R. MAIŠIAGALOS KUN. JUZEFO OBREMBSKIO GIMNAZIJA**

**MOKINIŲ PRIĖMIMO KOMISIJOS SUDĖTIS**

Pirmininkė – Ana Mangevičienė, direktoriaus pavaduotoja ugdymui;

Sekretorė – Teresa Cipiliova. raštinės vedėja;

Nariai: Valentina Tomašun, lenkų kalbos mokytoja metodininkė;

Danuta Gulbinovič, biologijos ir chemijos vyresnioji mokytoja;

Anžela Žygis, pradinio ugdymo vyresnioji mokytoja.